Návrh

**NARIADENIE VLÁDY**

**Slovenskej republiky**

z ........... 2020,

**ktorým sa dopĺňa nariadenie vlády Slovenskej republiky č. 50/2002 Z. z. o úhrade za dobývací priestor, úhrade za vydobyté nerasty a o úhrade za uskladňovanie plynov alebo kvapalín v znení nariadenia vlády Slovenskej republiky č. 618/2007 Z. z.**

Vláda Slovenskej republiky podľa [§ 32a ods. 14 zákona č. 44/1988 Zb.](https://www.slov-lex.sk/pravne-predpisy/SK/ZZ/1988/44/#paragraf-32a.odsek-14) o ochrane a využití nerastného bohatstva (banský zákon) v znení zákona č. 558/2001 Z. z. nariaďuje:

**Čl. I**

Nariadenie vlády Slovenskej republiky č. [50/2002 Z. z.](https://www.slov-lex.sk/pravne-predpisy/SK/ZZ/2002/50/) o úhrade za dobývací priestor, úhrade za vydobyté nerasty a o úhrade za uskladňovanie plynov alebo kvapalín v znení nariadenia vlády Slovenskej republiky č. 618/2007 Z. z. sa dopĺňa takto:

Doterajší text § 8 sa označuje ako odsek 1 a dopĺňa sa odsekom 2, ktorý znie:

„(2) Sadzba 0,1 % za nerasty uvedené v prílohe č. 2 písm. b) je platná do 31. decembra 2020; sadzba 0,1 % za nerasty uvedené v prílohe č. 2 písm. e) je platná do 31. decembra 2023.“.

**Čl. II**

Toto nariadenie vlády nadobúda účinnosť 30. decembra 2020.